Държавен вестник, бр. 92, 2010 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  92
„VІІ. Изследвания и апаратура за структури 
по образна диагностика в специализирана 
болница за пневмо-фтизиатрични заболявания:
1. Минимален обем апаратура: конвенци­
онална рентгенова апаратура.
2. Минимален обем изследвания: рентге­
нография и рентгеноскопия на гръден кош.
VІІІ. Изискванията на т. VІІ се прилагат и 
за структури по образна диагностика:
1. В медицински център, който осъществява 
диагностика и лечение на пневмо-фтизиатрич­
ни заболявания, включително активно издир­
ване, диагностициране, лечение и периодично 
наблюдение на болни с такива заболявания.
2. Във всяка друга болница, която осъ­
ществява дейност по диагностика и лечение 
на пневмо-фтизиатрични заболявания, вклю­
чително активно издирване, диагностициране, 
лечение и периодично наблюдение на болни 
с такива заболявания.“
§ 26. В Наредба № 30 от 2004 г. за утвър­
ждаване на медицински стандарт „Физикална и 
рехабилитационна медицина“ (обн., ДВ, бр. 85 
от 2004 г.; изм. и доп., бр. 102 от 2009 г. и бр. 
67 от 2010 г.) се правят следните изменения 
и допълнения:
1. Думите „Заключителни разпоредби“ се 
заменят с „Преходни и заключителни разпо­
редби“ и в тях се създава § 6:
„§ 6. Стандартните и специфичните оборуд­
ване и апаратура, посочени в приложението 
към член единствен, ал. 1, ако не могат да 
бъдат осигурени за всяка клинична структура, 
следва да бъдат осигурени в лечебното заве­
дение в брой и по специфика, достатъчни за 
обезпечаване изпълнението на изискванията 
за компетентност и обем дейност на всяка от 
структурите по нива.“
§ 27. В Наредба № 45 от 2010 г. за утвър­
ждаване на медицински стандарт „Спешна 
медицина“ (ДВ, бр. 68 от 2010 г.) се правят 
следните изменения и допълнения:
1. В преходните и заключителните разпо­
редби се създават § 5, 6 и 7:
„§ 5. (1) Изискванията на приложението 
към член единствен, ал. 1 за наличие на 
микробиологична лаборатория на територията 
на болницата се прилагат от 1 януари 2014 г. 
(2) До 31 декември 2013 г. болницата може 
да бъде обслужвана от микробиологична лабо­
ратория на територията на населеното място.
§ 6. Стандартните и специфичните оборуд­
ване и апаратура, посочени в приложението 
към член единствен, ал. 1, ако не могат да 
бъдат осигурени за всяка клинична структура, 
следва да бъдат осигурени в лечебното заве­
дение в брой и по специфика, достатъчни за 
обезпечаване изпълнението на изискванията 
за компетентност и обем дейност на всяка от 
структурите по нива.
§ 7. (1) В случаите, когато лечебното заве­
дение за болнична помощ не разполага със 
собствена клинична лаборатория, то следва 
да осигури осъществяването на дейност по 
клинична лаборатория от съответното ниво, 
определено с настоящия стандарт, по договор 
със самостоятелна медико-диагностична лабо­
ратория или с клинична лаборатория – струк­
тура на друго лечебно заведение. В тези случаи 
лабораторията, с която е сключен договорът, 
следва да бъде разположена в една и съща 
сграда с болницата или в рамките на болни­
цата. С договора задължително се обезпечава 
24-часово осъществяване на дейностите по 
клинична лаборатория за нуждите на струк­
турата по спешна медицина.
(2) В случаите по ал. 1, ако лабораторията 
е самостоятелна медико-диагностична лабора­
тория или структура на лечебно заведение за 
извънболнична помощ, тя следва да отговаря 
на изискванията за съответното ниво бол­
нична структура по клинична лаборатория, 
определени с Наредба № 35 от 2010 г. за утвър­
ждаване на медицински стандарт „Клинична 
лаборатория“ (ДВ, бр. 66 от 2010 г.).“
2. В приложението към член единствен се 
правят следните изменения и допълнения: 
а) в глава 2:
аа) точка 1.3.4.1.2 се изменя така:
„1.3.4.1.2. В спешно отделение работят 
лекари, осигуряващи един лекарски екип на 
24-часов непрекъснат график.“;
аб) в т. 1.3.4.1.6.2 след думата „клинична“ 
се допълва думата „лаборатория“ и се създава 
второ изречение:
„Микробиологичната лаборатория – като 
част от структурата на лечебното заведение.“;
ав) точка 1.3.4.2.1 се изменя така:
„1.3.4.2.1. Минимален брой лекари-специ­
алисти – в СО работят поне трима лекари 
специалисти, от които минимум един с при­
зната специалност по спешна медицина или 
анестезия и интензивно лечение.“;
аг) точка 1.3.4.2.2 се изменя така:
„1.3.4.2.2. Минимален брой лекари – в СО 
работят 14 лекари, от които минимум 7 в 
щатното разписание на лечебното заведение 
(спешно отделение), осигуряващи минимум 
един лекарски екип на 24-часов непрекъснат 
график.“;
ад) в т. 1.3.4.2.6.1 думите „кардиология с 
инвазивна част“ се заменят с „кардиология 
с осигурен достъп до инвазивна структура“;
ае) в т. 1.3.4.2.6.2 след думата „притежава“ 
се добавя „достъп до“, а след „комплекс“ – ду­
мите „на територията на лечебното заведение“;
аж) точка 1.3.4.3.1 се изменя така: 
„1.3.4.3.1. Минимален брой лекари специ­
алисти – в СО работят поне 6 лекари специ­
алисти, от които минимум 2 с призната спе­
циалност по спешна медицина или анестезия 
и интензивно лечение.“;